laion/Wikipedia-Exotic huggingface dataset:
עמית שרף

עמית שרף (נולד ב-9 במרץ 1988) הוא מאמן כדורסל ישראלי המאמן את עירוני נס ציונה מליגת העל ומשמש כעוזר המאמן של נבחרת ישראל בכדורסל עד גיל 20. שרף החל את דרכו בעירוני נס ציונה שם אימן במחלקת הנוער והיה עוזר מאמן של הקבוצה הבוגרת. ב-2018 הגיע לחולון וכעוזר מאמן היה שותף לזכייתה באליפות המדינה ב-2022. שרף שיחק כדורסל עד שירותו צבאי ולאחר שהשתחרר החל לעבוד בעירוני נס ציונה. הוא אימן במחלקת הנוער ובמקביל עבד גם בקבוצה הבוגרת. בתחילה שימש שרף כמנהל לוגיסטי וסקאוט ובמשך שנתיים היה עוזר המאמן של הקבוצה, תחת רועי חגאי ונדב זילברשטיין. ב-2017 היה שרף שותף לזכייתה של הקבוצה באליפות הליגה הלאומית והעפלתה לליגת העל. ב-2018 עבר שרף להפועל חולון ובמשך חמש עונות היה עוזרם של דן שמיר, שרון דרוקר, סטפאנוס דדאס, מאוריציו בוסקאליה וגיא גודס. במהלך עונת 2019/2020 הושעתה פעילותה של הליגה עקב התפרצות הקורונה בישראל. הליגה חידשה את פעילותה בקיץ 2020 ושרף שימש באופן זמני כמאמנה של הקבוצה היות שהמאמן סטפאנוס דדאס שהה ביוון. בהדרכתו הפסידה הקבוצה שבעה משחקים במסגרת העונה הסדירה והפסידה בסדרת רבע גמר הפלייאוף 1–2 להפועל גלבוע גליל. שרף היה שותף לזכייתה של הקבוצה באליפות הליגה הבלקנית ב-2021 ובאליפות ליגת העל ב-2022. ביוני 2023 התמנה למאמנה הראשי של הקבוצה במקומו של גיא גודס.בעונתו הראשונה בקבוצה סיימה חולון את העונה הסדירה במקום החמישי והודחה על-ידי הפועל ירושלים ברבע גמר הפלייאוף. חולון הגיעה לשלב הטופ-16 בליגת האלופות ורבע גמר גביע המדינה. ב-13 ביוני 2024 סיים את דרכו כמאמנה של חולון. במקביל לעבודתו בחולון מונה שרף בינואר 2023 לעוזרו של אלעד חסין בנבחרת העתודה לצדו של שי סגלוביץ'. הוא השתתף עם הנבחרת באליפות אירופה שנערכה ביוון בקיץ 2023 שם הגיעה למקום השני. בקיץ 2024 באליפות אירופה שנערכה בפולין הגיע עם הנבחרת למקום העשירי. ביוני 2024 מונה למאמנה של עירוני נס ציונה במקומו של מאיר טפירו וחתם לעונה אחת. שרף התגייס לגבעתי, סיים קורס קצינים והגיע לתפקיד סגן מפקד פלוגה. הוא גויס למילואים עם פרוץ מלחמת חרבות ברזל. שרף הוא אב לשלושה ומתגורר בנס ציונה. הוא איננו קרוב משפחה של מאמן העבר צביקה שרף. דף המאמן, באתר מנהלת הליגה אבי סגל, לא שגרתי, אבל טבעי: על המינוי של עמית שרף למאמן הפועל חולון, 23 ביוני 2023, באתר ישראל היום נועה פופלינגר, ‏ידו בכל: העבודה של עמית שרף בחולון, באתר ערוץ הספורט, 16 באפריל 2022 עמרי מנהיים, ‏המחליף: עמית שרף מונה למאמן הפועל חולון, באתר ערוץ הספורט, 21 ביוני 2023 אור שקדי‏, עמית שרף סיים את דרכו בחולון, צפוי לחתום בנס ציונה, באתר וואלה, 13 ביוני 2024 תומר גבעתי, אלעד חסין מונה למאמן נבחרת העתודה, באתר ישראל היום, 10 בינואר 2023 סתיו איפרגן, "סגירת מעגל מרגשת עבורנו": עמית שרף חתם לעונה בעירוני נס ציונה, באתר ynet, 19 ביוני 2024 אריה ליבנת, במקום לפתוח את עונתו הראשונה כמאמן בליגת העל, עמית שרף מצא את עצמו במילואים, באתר הארץ, 13 באוקטובר 2023 אהרלה ויסברג‏, עמית שרף: "רק בקורונה, מאמן יכול לפרגן ולהציע שתחליף אותו לחודשיים", באתר וואלה, 1 ביוני 2020
נילס סוודלונד

נילס פר רוברט סוודלונד (בשוודית: Nils Per Robert Swedlund;‏ 16 במאי 1898 - 28 ביוני 1965) היה גנרל שוודי אשר היה המפקד העליון (מקביל לרמטכ"ל) השלישי של צבא שוודיה. סוודלונד נולד ביבלה ב-16 במאי 1898. אביו, גוסטב, היה מאיור בצבא השוודי. דודו היה ההיסטוריון רוברט סוודלונד. אחיינו היה האדמירל סטן סוודלונד. ב-1919 התגייס סוודלונד לצבא שוודיה והוצב כלוטננט משנה ברגימנט הלסינגה. ב-1933 הוא הועלה לדרגת האופטמן, ובין 1934–1938 הוא שימש כמורה במכללת הסגל המלכותית של הצבא. ב-1940 הוא הועלה לדרגת מאיור, וב-1942 לדרגת אוברסט-לויטננט. ב-1944 הוא מונה לסגן המפקד העליון והועלה לדרגת אוברסט. במהלך מלחמת העולם השנייה סוודלונד אימן את הכוחות הנורווגיים הגולים שנמצאו בשוודיה. לאחר המלחמה מונה למפקד רגימנט נורבטון, וב-1948 הועלה לדרגת גנרל-מיור. ב-1951 הוא הועלה לדרגת גנרל-לויטננט. ב-31 במרץ של אותה שנה הוא מונה להמפקד העליון (מקביל לרמטכ"ל) והועלה לדרגת גנרל. בתקופת כהונתו בתפקיד, הוא השיק את תוכנית הגרעין השוודית. באמצעות לחץ רב על פוליטיקאים, בסוף שנות ה-50 שוודיה כבר החזיקה במעבדות מחקר גרעיניות מתקדמות, אולם הריקסדאג אסר על פיתוח נשק גרעיני והגביל את המחקר למטרות הגנה בלבד. בפועל, המחקר השוודי התקדם במהירות רבה, וב-1965 כבר הייתה לשוודיה פצצה גרעינית, ונדרשו רק 6 חודשים כדי לחמש אותה. עם זאת, שנה לאחר מכן הורתה ממשלת שוודיה על עצירה מוחלטת של תוכנית הגרעין. התכנית נזנחה סופית כאשר שוודיה חתמה על האמנה למניעת הפצת נשק גרעיני ב-1968. במקביל לפיתוח הנשק הגרעיני, סוודלונד התכונן לאפשרות ששוודיה תותקף בידי ברית המועצות, ואף הכין תוכנית להקמת מחתרת שתתנגד לכיבוש סובייטי. ב-30 בספטמבר 1961 סיים סוודלונד את תפקידו כמפקד העליון והוחלף בידי טורסטן ראפ. הוא מת באופן פתאומי ב-28 ביוני 1965 במהלך מסע שיט בים אלנד, ליד חופי מרייהאמן. מדיה וקבצים בנושא נילס סוודלונד בוויקישיתוף נילס סוודלונד באתר ממשלת שוודיה (בשוודית)
טורסטן ראפ

בו טורסטן ראפ (בשוודית: Bo Torsten Rapp;‏ 20 באפריל 1905 - 23 במרץ 1993) היה גנרל שוודי אשר היה המפקד העליון (מקביל לרמטכ"ל) הרביעי של צבא שוודיה. ראפ נולד בסטוקהולם ב-20 באפריל 1905. ב-1923 הוא התגייס לצי השוודי והחל בהכשרה כקצין. ב-7 באוקטובר 1926 הוא הוצב כפהנריך (סגן משנה), וב-1928 הוא עבר לחיל האוויר השוודי. ב-1 ביולי 1930 הוא הועלה לדרגת לויטננט. ב-30 ביוני 1937 הוא הועלה לדרגת האופטמן. ב-1938 הוא מונה למפקד דיוויזיה בקורפוס האווירי רולסגאן. ב-1941 הוא מונה לממלא מקום ראש מחלקת הארגון של חיל האוויר, ובנובמבר 1942 הועלה לדרגת מאיור. ב-1943 הפך תפקידו לקבוע וב-1944 הועלה לדרגת אוברסט-לויטננט. ב-23 ביוני 1944 הוא מונה למפקד כנף בלקינגה של חיל האוויר, וב-1 ביולי 1947 הועלה לדרגת אוברסט. ב-1 באוקטובר 1948 הוא מונה לסגן מפקד חיל האוויר. ב-25 בנובמבר 1950 הוא מונה למפקד קבוצת האוויר הרביעית, וב-1 באפריל 1951 עבר לפקד על קבוצת האוויר השלישית. ב-1 ביולי 1954 הוא הועלה לדרגת גנרל-מאיור. ב-15 בינואר 1960 הוא הועלה לדרגת גנרל-לויטננט ומונה למפקד חיל האוויר. ב-10 במרץ 1961 הוא מונה להמפקד העליון (מקביל לרמטכ"ל) של הצבא השוודי. הוא סיים את תפקידו ב-30 בספטמבר 1970. מדיה וקבצים בנושא טורסטן ראפ בוויקישיתוף טורסטן ראפ באתר לקסיקון הביוגרפיה השוודי
סטיג סינרגרן

סטיג גוסטף אויגן סינרגרן (בשוודית: Stig Gustaf Eugén Synnergren;‏ 25 בפברואר 1915 - 29 באפריל 2004) היה גנרל שוודי אשר היה המפקד העליון (מקביל לרמטכ"ל) החמישי של צבא שוודיה. סינרגרן נולד בבודן ב-25 בפברואר 1915. ב-1936 הוא התקבל למכון המלכותי לטכנולוגיה בסטוקהולם. באותה שנה, הוא יצא לאולימפיאדת ברליןכחלק מנבחרת ההתעמלות השוודית. האולימפיאדה הייתה מפגן כוח של הרייך השלישי, שגרם לסינרגרן להזדעזע ולהחליט לשנות את מסלול חייו. הוא ויתר על מקומו במכון לטכנולוגיה, והתגייס לצבא שוודיה. הוא למד באקדמיה הצבאית המלכותית, ועם פרוץ מלחמת העולם השנייה ב-1939 סיים את לימודיו והועלה לדרגת לויטננט משנה. סינרגרן הוצב ביחידת סקי על הגבול עם נורווגיה. במהלך הפלישה הגרמנית לנורווגיה, סינרגרן חדר מספר פעמים לנורווגיה לבדו, ואסף מידע משדה הקרב עבור המודיעין השוודי. לאחר שהגרמנים השלימו את כיבוש נורווגיה, סינרגרן סייע בקליטת המוני הפליטים הנורווגים שנמלטו לשוודיה. עם סיום המלחמה, הועלה סינרגרן לדרגת האופטמן, ונרשם ללימודים במכללת הסגל המלכותית. כמו כן, הוא למד במכללות צבאיות בנורווגיה, בריטניה וארצות הברית. ב-1953 הוא הפך בעצמו למורה במכללת הסגל. ב-1957 הוא הועלה לדרגת מאיור, וב-1958 מונה לראש מחלקת הטקטיקה. ב-1961 הוא הועלה לדרגת אוברסט-לויטננט והוצב ברגימנט המשמר של סוואה. ב-1962 הוא מונה למפקד רגימנט וסטרנורלד. ב-1963 הוא קודם לדרגת גנרל מאיור. ב-1966 הוא מונה למפקד המחוז הצבאי ברגגלן. ב-1967 הוא הועלה לדרגת גנרל-לויטננט. ב-30 בספטמבר 1970 הוא מונה למפקד העליון (מקביל לרמטכ"ל). תקופת כהונתו התאפיינה בחיזוק משמעותי ובהגדלה של הכוחות המזוינים השוודיים. כמו כן, הוא קיצץ בתקציבי הצבא והצי לטובת חיל האוויר. הוא סיים את תפקידו ב-30 בספטמבר 1978. לאחר סיום תפקידו, מונה סינרגרן לראש המטה הצבאי של הוד מלכותו וכיהן בתפקיד עד 1986. במקביל, הוא שימש כיו"ר איגוד התיירות השוודי ויו"ר איגוד הסקי השוודי. הוא נפטר בסטוקהולם ב-29 באפריל 2004. מדיה וקבצים בנושא סטיג סינרגרן בוויקישיתוף סטיג סינרגרן באתר הלקסיקון הביוגרפי השוודי
דוג'ון סטרלינג

דוג'ון הנריקס סטרלינג (באנגלית: Dujon Henriques Sterling; נולד ב-24 באוקטובר 1999 בלונדון שבאנגליה) הוא כדורגלן אנגלי המשחק בעמדת המגן הימני בקבוצת גלאזגו ריינג'רס מליגת העל הסקוטית. סטרלינג גדל במחלקת הנוער של צ'לסי. ב-20 בספטמבר 2017 ערך את הופעת הבכורה שלו בקבוצה הבוגרת של המועדון, בניצחון 1–5 על נוטינגהאם פורסט במסגרת הסיבוב השלישי של גביע הפוטבול ליג לעונת 2017/2018. במהלך השנים הושאל לקבוצת קובנטרי סיטי מהפוטבול ליג הראשונה, ולקבוצות ויגאן את'לטיק, בלקפול וסטוק סיטי מהפוטבול ליג צ'מפיונשיפ. ב-30 במאי 2023 חתם סטרלינג על חוזה לארבע שנים בגלאזגו ריינג'רס מליגת העל הסקוטית. צ'לסי גביע ה-FA (1): 2017/2018 דוג'ון סטרלינג, ברשת החברתית אקס (טוויטר) דוג'ון סטרלינג, באתר Transfermarkt דוג'ון סטרלינג, באתר Soccerway דוג'ון סטרלינג, באתר FootballDatabase.eu Rangers Confirm Signing Of Dujon Sterling באתר הרשמי של גלאזגו ריינג'רס, 30 במאי 2023 (באנגלית)
Right on Time

האם התכוונתם ל... Right on Time (שיר של ברנדי קרלייל) – שיר של הזמרת והיוצרת האמריקאית ברנדי קרלייל Right on Time (שיר של לינדזי אל) – סינגל שהוקלט על ידי הזמרת-יוצרת הקנדית לינדזי אל
אוייר סראגה

אוייר סראגה אגאנייה (בספרדית: Oier Zarraga Egaña; נולד ב-4 בינואר 1999 בגטסו שבספרד) הוא כדורגלן ספרדי המשחק בעמדת הקשר בקבוצת אודינזה מהסרייה א'. סראגה גדל במחלקות הנוער של רומו ואתלטיק בילבאו. בשנת 2017 החל לשחק בקבוצות המילואים של אתלטיק בילבאו. ב-18 באוקטובר 2020 ערך את הופעת הבכורה שלו בקבוצה הראשונה של המועדון, בניצחון 2-0 על לבאנטה במסגרת המחזור השישי בלה ליגה לעונת 2020/2021. בסך הכל ערך 62 הופעות ליגה במדי המועדון, בהן הבקיע שער אחד. ב-29 ביוני 2023 חתם על חוזה לארבע שנים באודינזה מהסרייה א'. אוייר סראגה, באתר Transfermarkt אוייר סראגה, באתר Soccerway אוייר סראגה, באתר BDFutbol אוייר סראגה, באתר WorldFootball.net אוייר סראגה, באתר FootballDatabase.eu אוייר סראגה, באתר ESPN Oier Zarraga è bianconero באתר הרשמי של אודינזה, 29 ביוני 2023 (באיטלקית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אוייר סראגה".
סנה למנס

סנה למנס (בהולנדית: Senne Lammens; נולד ב-7 ביולי 2002 באייגם שבבלגיה) הוא כדורגלן בלגי המשחק בעמדת השוער בקבוצת רויאל אנטוורפן מליגת העל הבלגית. למנס גדל במחלקות הנוער של KRC באמברוז', FCV דנדר וקלאב ברוז'. בשנת 2020 החל לשחק בקבוצת המילואים של קלאב ברוז'. ב-25 ביולי 2021 ערך את הופעת הבכורה שלו בקבוצה הבוגרת של המועדון, בתיקו 2-2 נגד אויפן במסגרת המחזור הראשון בליגת העל הבלגית לעונת 2021/2022. בסך הכל ערך שתי הופעות ליגה במדי המועדון. ב-8 ביוני 2023 חתם למנס על חוזה לארבע שנים ברויאל אנטוורפן מליגת העל הבלגית. למנס נכלל בסגל נבחרת בלגיה עד גיל 21 לטורניר אליפות אירופה עד גיל 21 בשנת 2023. סנה למנס, ברשת החברתית פייסבוק סנה למנס, ברשת החברתית אינסטגרם סנה למנס, באתר Transfermarkt סנה למנס, באתר Soccerway סנה למנס, באתר BDFutbol סנה למנס, באתר WorldFootball.net סנה למנס, באתר FootballDatabase.eu סנה למנס, באתר ESPN DOELMAN SENNE LAMMENS TEKENT CONTRACT BIJ RAFC באתר הרשמי של רויאל אנטוורפן, 8 ביוני 2023 (בהולנדית)
איגור טיאגו

איגור טיאגו נסימנטו רודריגס (בפורטוגזית: Igor Thiago Nascimento Rodrigues; נולד ב-26 ביוני 2001 בטוקורוי שבברזיל) הוא כדורגלן ברזילאי המשחק בעמדת החלוץ בקבוצת ברנטפורד מהפרמייר ליג. טיאגו גדל במחלקת הנוער של קרוזיירו. הוא ערך 43 הופעות ליגה במדי הקבוצה הבוגרת של המועדון במסגרת ליגת המשנה הברזילאית, בהן הבקיע ארבעה שערים. ב-2 במרץ 2022 חתם טיאגו בלודוגורץ ראזגרד מליגת העל הבולגרית. הוא ערך 34 הופעות ליגה במדי המועדון, בהן הבקיע 16 שערים. ב-12 ביוני 2023 חתם טיאגו על חוזה לארבע שנים בקלאב ברוז' מליגת העל הבלגית. לודוגורץ ראזגרד ליגת העל הבולגרית (2): 2021/22, 2022/23 הסופר קאפ הבולגרי (1): 2022 הגביע הבולגרי (1): 2022/23 קלאב ברוז' ליגת העל הבלגית: 2023/24 איגור טיאגו, ברשת החברתית אינסטגרם איגור טיאגו, באתר Transfermarkt איגור טיאגו, באתר Soccerway איגור טיאגו, באתר FootballDatabase.eu Тиаго и Групер: Идваме в голям клуб באתר הרשמי של לודוגורץ ראזגרד, 2 במרץ 2022 (בבולגרית) Igor Thiago moves to Club Brugge באתר הרשמי של קלאב ברוז', 12 ביוני 2023 (באנגלית)
מיקל קאופמן

מיקל קאופמן סורנסן (בדנית: Mikkel Kaufmann Sørensen; נולד ב-3 בינואר 2001 ביירינג שבדנמרק) הוא כדורגלן דני המשחק בעמדת החלוץ בקבוצת פ.צ. היידנהיים מהבונדסליגה. קאופמן גדל במחלקות הנוער של יירינג IF ואולבורג בולדספילקלוב. הוא ערך 25 הופעות ליגה במדי הקבוצה הבוגרת של אולבורג בולדספילקלוב במסגרת ליגת העל הדנית, בהן הבקיע שמונה שערים. בהמשך חתם בפ.צ. קופנהגן מליגת העל הדנית, במדיה ערך 30 הופעות ליגה והבקיע שני שערים. ב-9 ביולי 2021 הושאל קאופמן למשך עונה אחת להמבורג מהבונדסליגה השנייה. הוא ערך 26 הופעות ליגה במדי המועדון, בהן הבקיע שני שערים. ב-22 ביוני 2022 הושאל למשך עונה אחת לקרלסרוהה מהבונדסליגה השנייה, במדיה ערך 30 הופעות ליגה והבקיע עשרה שערים. ב-12 ביוני 2023 חתם באוניון ברלין מהבונדסליגה. קאופמן שיחק באוניון ברלין עונה אחת, בה ערך 18 הופעות ליגה והבקיע שער אחד. ביוני 2024 חתם קאופמן בפ.צ. היידנהיים מהבונדסליגה. מיקל קאופמן, באתר Transfermarkt מיקל קאופמן, באתר Soccerway מיקל קאופמן, באתר BDFutbol מיקל קאופמן, באתר WorldFootball.net מיקל קאופמן, באתר FootballDatabase.eu מיקל קאופמן, באתר ESPN Auf Leihbasis: Mikkel Kaufmann Wechselt Zum HSV באתר הרשמי של המבורג, 9 ביולי 2021 (בגרמנית) Mikkel Kaufmann Stürmt Künftig Für Den KSC באתר הרשמי של קרלסרוהה, 22 ביוני 2022 (בגרמנית) Union Berlin win race for Danish striker באתר Bulinews, ‏ 12 ביוני 2023 (באנגלית)
מואיז סאהי

מואיז אורל דיון סאהי (בצרפתית: Moïse Orell Dion Sahi; נולד ב-20 בדצמבר 2001 באביג'אן שבחוף השנהב) הוא כדורגלן איווארי המשחק בעמדת החלוץ בקבוצת שטרסבורג מליגת העל הצרפתית. סאהי החל את הקריירה המקצוענית שלו בקבוצה AFE מליגת העל המאלית. בשנת 2021 חתם סאהי בשטרסבורג מליגת העל הצרפתית. ב-4 באפריל 2021 ערך את הופעת הבכורה שלו במועדון, בניצחון 2–3 על ז'ירונדן דה בורדו במסגרת המחזור ה-31 בליגה לעונת 2020/2021. ב-10 באפריל 2021 הבקיע את שער הבכורה שלו במועדון, בהפסד 1–4 לפריז סן-ז'רמן במסגרת המחזור ה-32 בליגה. ב-3 באוגוסט 2022 הושאל סאהי לאנסי מליגת המשנה הצרפתית. סאהי ערך 36 הופעות ליגה במהלך עונה זו, בהן הבקיע 15 שערים, והיה לאחת מנקודות האור הבודדות עבור אנסי, שירדה לליגה הצרפתית השלישית. מואיז סאהי, באתר Transfermarkt מואיז סאהי, באתר Soccerway מואיז סאהי, באתר WorldFootball.net מואיז סאהי, באתר FootballDatabase.eu Ligue 2 BKT : Bienvenue à Moïse Sahi Dion באתר הרשמי של אנסי, 3 באוגוסט 2022 (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מואיז סאהי".
Shijian

Shijian (בתרגום לעברית:ניסיון) הוא שם שקיבלו לוויינים מתוצרת סין ששוגרו למטרות שונות. הלוויין הראשון שוגר בשנת 1971 ושיגורים נמשכים עד היום. מדובר בלווייני ניסוי טכנולוגי בתחומים שונים. חלק מהשיגורים קיבלו סיקור נרחב בתקשורת סינית ומיועדים לצרכים אזרחיים. מטרת שיגורים אחרים הוסתרה מהציבור ולכן השערה היא שמדובר בטכנולוגיות לצרכים צבאיים. לוויין 17-Shijian ששוגר בשנת 2016 צויד בזרוע רובוטי ומנוע לשינוי מסלול. השערה שטכנולוגיה זו יכולה להגיע ללכידת "לוויינים עוינים" על לוויין 18-Shijian ששוגר בשנת 2016 הותקן מנוע יוני. לוויין 21-Shijian שוגר בשנת 2021. בינואר 2022 הוא התקרב ללוויין תקשורת Beidou G2 וגרר אותו למסלול חדש. לאחר סיום פעילות זו 21-Shijian חזר למסלול המקורי. על בסיס לוויין 5-Shijian פותחו לוויינים מסדרה Haiyang. תיאור לוויינים תיאור שיגורים ומסלול לוויינים מידע על שיגורים ולוויינים תיאור לוויינים והשוואה עם סדרה Shiyan מידע על לוויין 17-Shijian גרירת לוויין על ידי 21-Shijian
אפרודיטידיאה

אפרודיטידיאה (שם מדעי: Aphroditidae) היא משפחה של תולעים טבעתיות השייכת לסדרת הפילודוסידה (Phyllodocida). סוגים: אפרודיטה (Aphrodita), מיון לינאוס, 1758 אפרוגניה, מיון קינברג, 1856 סיאניפה, מיון לוקאס, 1840 מדיה וקבצים בנושא אפרודיטידיאה בוויקישיתוף אפרודיטידיאה, באתר ITIS (באנגלית) אפרודיטידיאה, באתר NCBI (באנגלית) אפרודיטידיאה, באתר Animal Diversity Web (באנגלית) אפרודיטידיאה, באתר האנציקלופדיה של החיים (באנגלית) אפרודיטידיאה, באתר GBIF (באנגלית) "Aphroditidae". www.gbif.org (באנגלית). נבדק ב-12 במאי 2021. {{cite web}}: (עזרה) "Aphroditidae". www.gbif.org (באנגלית). נבדק ב-12 במאי 2021. {{cite web}}: (עזרה)"Aphroditidae". www.gbif.org. Retrieved 12 May 2021. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
עכבר ים

עכבר הים (Aphrodita aculeata) הוא תולעת רב-זיפית ימית המצויה בצפון האוקיינוס האטלנטי, בים הצפוני, בים הבלטי ובים התיכון. עכבר הים בדרך כלל קבור בחול, ראשו מתחפר קודם. הוא נמצא בעומקים של למעלה מ-3 ק"מ. שמו של הסוג נלקח מאפרודיטה, אלת האהבה היוונית העתיקה, בגלל דמיון כביכול לאיברי המין הנשיים. השם האנגלי עשוי לנבוע מהדמיון לעכבר מצוי שאותו ראו אלה שזיהו אותו כשנשטף אל החוף. פירוש השם הספציפי aculeata הוא "קוצני" בלטינית. גופו של עכבר הים מכוסה במחצלת צפופה של סטים (Setae, מבנים דמויי שיער). מבוגרים הם בדרך כלל בגודל 10–20 ס"מ. הקוצים, או הסטים (setae), על גבו המדורג של עכבר הים הם אחת מתכונותיו הייחודיות. בדרך כלל, לקוצים יש ברק אדום עמוק, המרתיע טורפים, אבל כשהאור מאיר עליהם בניצב, הם ירוקים וכחולים, דוגמה להנדסה פוטונית אצל אורגניזם. צבעוניות מבנית זאת היא מנגנון הגנה המרתיע טורפים פוטנציאליים. את האפקט מפיקים גלילים משושים רבים בתוך הקוצים, ה"מתפקדים הרבה יותר ביעילות מסיבים אופטיים מעשה ידי אדם". עכבר הים הוא טורף פעיל הניזון בעיקר מסרטנים קטנים, סרטנים נזירים ותולעים רב-זיפיות אחרות כולל Pectinaria והוא נצפה כשהוא אוכל תולעים רב-זיפיות מעל פי שלושה מאורך גופו. הוא אוכל בלילה כשהוא קבור חלקית בחול. מדיה וקבצים בנושא עכבר ים בוויקישיתוף עכבר ים, באתר ITIS (באנגלית) עכבר ים, באתר NCBI (באנגלית) עכבר ים, באתר האנציקלופדיה של החיים (באנגלית) עכבר ים, באתר GBIF (באנגלית) מרלין: עכבר ים מידע על Aphrodita aculeata Tyler, Lizzie. "BIOTIC Species Information for Aphrodita aculeata". Biological Traits Information Catalogue. נבדק ב-24 בדצמבר 2014. {{cite web}}: (עזרה) Kennedy, Jennifer (1 באוקטובר 2019). "Profile of the Sea Mouse Ocean Worm". ThoughtCo. נבדק ב-29 בספטמבר 2021. {{cite web}}: (עזרה) Warren, Rebecca; van Zyl, Miezan; O'Rourke, Ruth; Tokeley, Amber; Heilman, Christine, eds. (2006). "Ocean Life". Ocean: The World's Last Wilderness Revealed (first American ed.). New York City: DK Publishing. p. 276. ISBN 978-0-7566-2205-3. "sea mouse". Encyclopædia Britannica. Encyclopædia Britannica, Inc. נבדק ב-26 באפריל 2012. {{cite encyclopedia}}: (עזרה) "sea mouse". Encyclopædia Britannica. Encyclopædia Britannica, Inc. נבדק ב-26 באפריל 2012. {{cite encyclopedia}}: (עזרה)"sea mouse". Encyclopædia Britannica. Encyclopædia Britannica, Inc. Retrieved April 26, 2012. "Sea mouse promises bright future". BBC News. BBC. 3 בינואר 2001. נבדק ב-26 באפריל 2012. {{cite news}}: (עזרה) Tyler, Lizzie. "BIOTIC Species Information for Aphrodita aculeata". Biological Traits Information Catalogue. נבדק ב-24 בדצמבר 2014. {{cite web}}: (עזרה)Tyler, Lizzie. "BIOTIC Species Information for Aphrodita aculeata". Biological Traits Information Catalogue. Retrieved 24 December 2014.
מוסון (סדרת לוויינים)

מוסון (ברוסית:Муссон), הייתה סדרת לוויינים שפותחה בברית המועצות ושיגורים נמשכו ברוסיה. השיגורים בוצעו בשנים 1981–1994. מטרת הלוויינים הייתה לבצע עדכון קואורדינטות של נקודות שונות על פני כדור הארץ בדיוק גבוה מלווייני סדרה ספירה שקדמה לה. פיתוח הלוויינים החל לפי החלטת ממשלת ברית המועצות משנת 1977. הזמנה הועברה ל"מערכות המידע הלווייניות רשטניוב" שהחלה את הפיתוח. הלוויין הראשון שוגר בשנת 1981 ונכשל. מערכת הוכרזה כמבצעית לאחר סיום הבדיקות בשנת 1986 (אחרי השיגור השביעי). על בסיס תוצאות המדידות הוכנה מערכת קואורדינטות מעודכנת. כול הלוויינים שוגרו תחת שם "קוסמוס" מקוסמודרום פלסצק בעזרת משגר מדגם ציקלון 3. רק לוויין אחרון בסדרה קיבל שם "GEO-IK". לוויינים ששוגרו לאחר התפרקות ברית המועצות השתמשו באותו משגר שנבנה באוקראינה. בסך הכול בוצעו 14 שיגורים, רק הדיגור הראשון לא הצליח עקב תקלה בשלב השני של המשגר. משקל הלוויינים היה 1,610 ק"ג. על הלוויין הותקן פאנל סולארי בהספק 360 ו"ט. גוף הלוויין היה גליל בקוטר של כ-2,36 מ' ובאורך של כ-6 מ'. בתוכו הותקן מכשור שונה. המיכשור כלל 5 מכשירים שונים שהיו מאפשרים לחשב מיקום הלוויין בדיוק שונה עד למס' סנטימטרים. אורך חיים טיפוסי של הלוויין היה שנה-שנתיים. הלוויין האחרון של הסדרה הפסיק לפעול בשנת 1995. במהלך המאה ה-21 ברוסיה שוגרו לוויינים מדגם "GEO-IK 2" לאותה מטרה. לווייני מוסון תיאור השיגורים תיאור הלוויינים תיאור המערכת (ברוסית)
לנארט ליונג

קרל הילמר לנארט ליונג (בשוודית: Karl Hilmer Lennart Ljung;‏ 13 במרץ 1921 - 19 בנובמבר 1990) היה גנרל שוודי אשר היה המפקד העליון (מקביל לרמטכ"ל) השישי של צבא שוודיה. ליונג נולד בסולפטיה ב-13 במרץ 1921. אביו היה האופטמן בצבא השוודי. הוא סיים את לימודיו ב-1941 וב-1944 התגייס לצבא והוסמך כלויטננט משנה. בין 1952-1954 הוא למד במכללת הסגל של הצבא השוודי. ב-1953 הוא הועלה לדרגת האופטמן ועבר קורס במכללת הפיקוד והמטה של ארצות הברית בפורט ליוונוורת, קנזס. ב-1960 הוא הוצב ברגימנט הרגלים הצפוני של סקניה. בין 1962–1963 הא עבד כמורה במכללת הסגל של הצבא השוודי. ב-1964 הוא הועלה לדרגת אוברסט-לויטננט והוצב ברגימנט גוטלנד. ב-1966 הוא הועלה לדרגת אוברסט. ב-1968 הוא מונה למפקד רגימנט אפלנד, וב-1971 הועבר לתפקיד מפקד המחוז הצבאי המזרחי. ב-1972 הוא הועלה לדרגת גנרל-מאיור. ב-1974 הוא הועבר לפקד על המחוז הצבאי המערבי. ב-1976 הוא הועלה לדרגת גנרל-לויטננט. ב-30 בספטמבר 1978 מונה ליונג למפקד העליון (מקביל לרמטכ"ל). בתקופת כהונתו הוא נאלץ להתמודד עם "ציד הצוללות" - באוקטובר 1981, הצוללת הסובייטית U 137 חדרה למים הטריטוריאליים של שוודיה, ועלתה על שרטון בארכיפלג בלקיניה. אירוע זה גרם לבהלה המונית בשוודיה, ומאז ועד סוף שנות ה-80 דווח על מקרים רבים שבהם צוללות, לכאורה סובייטיות, חדרו למימי שוודיה. חיל הים השוודי נאלץ להגביר את מאמציו בתחום הלוחמה נגד צוללות, ומראה מסוקים ימיים משליכים פצצות עומק בסמוך לחוף, הפך לדבר שבשגרה ונותר אחד הדימויים האייקוניים ביותר של המלחמה הקרה בתודעה השוודית. למרות זאת, ליונג החליט לנטוש את שיתוף הפעולה החשאי של שוודיה עם נאט"ו. ב-30 בספטמבר 1986 סיים ליונג את תפקידו ומונה לראש המטה הצבאי של הוד מלכותו. הוא נפטר בסטוקהולם ב-19 בנובמבר 1990. מדיה וקבצים בנושא לנארט ליונג בוויקישיתוף לנארט ליונג באתר gravar
פילודוסידה

פילודוסידה (Phyllodocida) היא סדרה של תולעים רב-זיפיות במחלקה אסיקולטה (Aciculata). תולעים אלה הן לרוב ימיות, אם כי חלקן נמצאות במים מליחים. רובן יצורים מיונטיים פעילים, הנעים על פני השטח, חופרים במשקעים או חיים בסדקים בסלע. חלקן בונות צינורות שבהם הן חיות וחלקן חיות בים הפתוח, שוחות בעמודי מים. לפי הערכות יש בסדרה יותר מ-4,600 מינים שזוהו. פילודוסידה הן תולעים מפולחות וגודלן נע בין מילימטרים בודדים למעל מטר. כל קטע נושא זוג פרפודיות (בליטות) דמויות משוט. בפרוסטומיום (ראש התולעת, חלקה הקדמי) יש בדרך כלל זוג עיניים או שני זוגות, זוג מחושי גב, זוג מחושי גחון וזוג איברים על הצוואר. הפריסטומיום (החלק הקדמי של הגוף מיד אחרי הפרוסטומיום) הוא טבעת המוסתרת לרוב על ידי הפרוסטומיום והחלק הראשון. לפילודוסידה יש חדק שרירי עם זוג לסתות או יותר. הקטעים האמצעיים נוטים להיות שונים מאלה שנמצאים מאחור. יש להם צירי גב וגחון מוגדלים (ספחים עדינים), אונות פרפודיאליות (דמויות רגליים) וזיפים (Chaeta). למינים מסוימים יש נספחים בעלי תפקידים מיוחדים אך לרובם יש מקטעים רבים הדומים זה לזה אך משתנים בגודלם ובצורתם לאורך הגוף ללא שינויים פתאומיים בזיפים ובאונות דמויות הרגליים. תולעים בסדרה זו הן בדרך כלל טורפות או אוכלות נבלות. שלוש תת-הקבוצות העיקריות הן אפרודיטיפורמיה (בהן משפחת האפרודיטידיאה), גליצריפורמיה ונרידיפורמיה. האפרודיטיפורמיה מאופיינת בנוכחות של כנפי חפיה, קשקשים על מקטעים מתחלפים. הגליצריפורמיה מאופיינות בנוכחות של פרוסטומיומים ייחודיים בצורת חרוט וטבעות. סיווג הנרידיפורמיה בעייתי יותר. אין לה מאפיינים משותפים המבדילים אותה מתת הקבוצות האחרות באופן אוניברסלי. קיימת הסכמה לגבי המונופילטיות של קבוצה הכוללת את משפחות ה-Hesionidae, Nereididae ו-Chrysopetalidae, אך הדעות חלוקות לגבי Pilargidae, ומחקרים מולקולריים ומורפולוגיים נמשכים. משפחות מוכרות: תת-סדר אפרודיטיפורמיה משפחת-על Aphroditoidea Acoetidae אפרודיטידיאה Eulepethidae Pholoidae פולינואידיאה Sigalionidae משפחת-על Chrysopetalacea Chrysopetalidae משפחת-על Pisionacea Pisionidae תת סדר Glyceriformia גליצרידיאה Goniadidae Lacydoniidae Paralacydoniidae תת-סדר Nereidiformia Antonbruuniidae Hesionidae Nereidae Pilargidae Syllidae תת-סדר Phyllodocida incertae sedis Iospilidae Nephtyidae Sphaerodoridae Tomopteridae Typhloscocidae Yndolaciidae תת-סדר Phyllodociformia Alciopidae Lopadorrhynchidae Phyllodocidae Pontodoridae טקסון ללא מקור Nautiliniellidae מדיה וקבצים בנושא פילודוסידה בוויקישיתוף פילודוסידה, באתר ITIS (באנגלית) פילודוסידה, באתר NCBI (באנגלית) פילודוסידה, באתר האנציקלופדיה של החיים (באנגלית) פילודוסידה, באתר GBIF (באנגלית) World Register of Marine Species Tree of Life Web Project Encyclopedia of Life Glasby, C.J. 1993. Pleijel, F., and Dahlgren, T.G. 1998. Dahlgren, T.G., Lundberg, J., Pleijel, F., and Sundberg, P. 2000. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
דיוויזיית השדה העשירית של הלופטוואפה

דיוויזיית השדה של הלופטוואפה ה-10 (בגרמנית: 10. Luftwaffen-Feld-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה באוקטובר 1942 מעודפי אנשי צוות הקרקע של הלופטוואפה במערב גרמניה ולחמה בחזית הגרמנית-סובייטית מדצמבר 1942. ב-1 בנובמבר 1943 הועברה הדיוויזיה לוורמאכט ושמה שונה לדיוויזיית השדה ה-10 (L). באותה תקופה, דיוויזיית השדה של הלופטוואפה ה-10 הוצבה מול ראש הגשר של אורנינבאום בצפון רוסיה כחלק מהארמייה ה-18. הדיוויזיה פורקה ב-3 בפברואר 1944 ושרידי הדיוויזיה שולבו בדיוויזיית הרגלים ה-170. ולטר ואדהן (25 בספטמבר 1942 - 5 בנובמבר 1943) הרמן פון ודל (5 בנובמבר 1943 - 29 בינואר 1944) דיוויזיית השדה של הלופטוואפה ה-10, באתר lexikon-der-wehrmacht (בגרמנית) דיוויזיית השדה ה-10, באתר lexikon-der-wehrmacht (בגרמנית)